Παγκόσμιο σύστημα διανομής

thumb|400px|right|Σχεδιάγραμμα παγκοσμίου συστήματος διανομής ''(Global distribution system)''.
Ένα **παγκόσμιο σύστημα διανομής** *(global distribution system (*'GDS*'))*, είναι ένα δίκτυο που λειτουργεί από μια εταιρία η οποία επιτρέπει τις αυτοματοποιημένες συναλλαγές μεταξύ τρίτων μερών και γραφείων ταξιδίων, με σκοπό την παροχή υπηρεσιών που σχετίζονται με ταξίδια, για τους τελικούς καταναλωτές. Ένα *GDS* μπορεί να συνδεθεί με υπηρεσίες, τιμών και κρατήσεων, παγιώνοντας προϊόντα και υπηρεσίες και στους τρεις τομείς ταξιδιού: δηλαδή, κρατήσεις αεροπορικών θέσεων, κρατήσεις ξενοδοχείων, ενοικιάσεις αυτοκινήτων καθώς και άλλες δραστηριότητες.

Το *GDS* είναι διαφορετικό από το ηλεκτρονικό σύστημα κράτησης θέσεων, το οποίο είναι ένα σύστημα κρατήσεων που χρησιμοποιείται από τους αντίστοιχους προμηθευτές. Οι πρωτοβάθμιοι πελάτες των *GDS*, είναι τα γραφεία ταξιδίων (τόσο τα συνδεδεμένα *(online)* όσο και τα έχοντα ως βάση το γραφείο *(office-based)*), για να πραγματοποιούν κρατήσεις σε διάφορα συστήματα κρατήσεων τα οποία διευθύνονται από τους προμηθευτές. Το *GDS* δεν έχει στην κατοχή του καμία θέση· οι θέσεις κρατούνται από το σύστημα κράτησης θέσεων του ίδιου του προμηθευτή (σ.σ. π.χ. της αεροπορικής εταιρίας). Το σύστημα *GDS* θα έχει σύνδεση σε πραγματικό χρόνο με τη βάση δεδομένων του προμηθευτή. Για παράδειγμα, όταν κάποιο γραφείο ταξιδίων, ζητά κράτηση για την υπηρεσία κάποιας συγκεκριμένης αεροπορικής εταιρίας, το σύστημα του *GDS*, δρομολογεί το αίτημα στον υπολογιστή του συστήματος κράτησης θέσεων της κατάλληλης αεροπορικής εταιρίας. Αυτό, επιτρέπει στο γραφείο ταξιδίων, τη σύνδεση με ένα μόνο *GDS*, για να επιλέξει και να κλείσει τις διάφορες πτήσεις, ξενοδοχεία, δραστηριότητες και τις συνδεόμενες υπηρεσίες προς όλους τους προμηθευτές ανά τον κόσμο, οι οποίοι είναι μέρος αυτού του *GDS*.

## Παράδειγμα διευκόλυνσης της κράτησης, η οποία έγινε από μια αεροπορική εταιρία GDS
thumb|400px|right|Ένα χαρακτηριστικό δίκτυο διανομής αεροπορικών εταιριών ''(Airline Distribution Network)''.
Μια κατοπτρική εικόνα από το «μητρώο ονόματος επιβάτη» *(Passenger Name Record ([[PNR]]))*, στο σύστημα κράτησης αεροπορικών θέσεων, διατηρείται στο σύστημα του *GDS*. Εάν ο επιβάτης πραγματοποιήσει μέσω ενός γραφείου ταξιδίων, την κράτηση μιας διαδρομής ή οποία περιέχει αεροπορικά σκέλη (τμήματα της πτήσης) με πολλαπλές αεροπορικές εταιρίες, η καταγραφή των ονομάτων των επιβατών στο σύστημα *GDS* θα περιέχει πληροφορίες για ολόκληρη τη διαδρομή του, η κάθε αεροπορική εταιρία που πετά, θα έχει μόνο για το τμήμα της διαδρομής που την αφορά.

Αυτό θα περιλαμβάνει τα τμήματα της πτήσης για τις δικές της υπηρεσίες καθώς επίσης και 
* την εισερχόμενη *(inbound)* και 
* την μετεπιβίβασης *(onward connecting)* πτήση -με ανταπόκριση-
(γνωστές και ως πληροφορίες σκελών *(info segments)*) των άλλων αεροπορικών εταιριών στο δρομολόγιο. π.χ. αν ένας επιβάτης, πραγματοποιήσει κράτηση μέσω του γραφείου ταξιδίων του, για την παρακάτω διαδρομή:
: από το Άμστερνταμ προς το Λονδίνο, με την KLM και συνεχίζει
: από το Λονδίνο προς τη Νέα Υόρκη, με την British Airways και
: από τη Νέα Υόρκη προς την Φρανκφούρτη, με τη Lufthansa,
και το γραφείο ταξιδίων του, είναι συνδεδεμένο με το σύστημα *GDS* του *[[Amadeus]]*, τότε:
* το *[[PNR]]* στο *GDS* του *Amadeus*, θα περιέχει την πλήρη διαδρομή,
* το *PNR* στην *KLM*, θα εμφανίζει το τμήμα από το Άμστερνταμ προς το Λονδίνο και μαζί και την πτήση της *British Airways*, ως πληροφορία σκέλους μετεπιβίβασης *(onward info segment)*. Ομοίως,
* το *PNR* στο σύστημα της *Lufthansa* θα εμφανίζει το τμήμα από τη Νέα Υόρκη προς την Φρανκφούρτη, αναφέροντας την πτήση της *British Airways* ως πληροφορία εισερχόμενου σκέλους *(inbound info segment)*.
* Το *PNR* στο σύστημα της *British Airways* θα εμφανίσει και τις τρεις κατηγορίες. Το ένα ως ζωντανό σκέλος και τα άλλα δύο, αντιστοίχως, ως πληροφορίες σκελών, εισερχόμενου και μετεπιβίβασης.

Κάποια συστήματα *GDS* (αρχικώς το *Amadeus CRS* και το *Semi-Automatic Business Research Environment (SABRE)*) επίσης έχουν τη δυνατότητα της διπλής χρήσης, προκειμένου να φιλοξενούν πολλαπλά συστήματα κράτησης θέσεων, σε αυτές τις περιπτώσεις, η λειτουργία του *CRS* και η κατάτμηση του συστήματος *GDS*, συμπεριφέρονται σαν να ήταν ξεχωριστά συστήματα.

## Πύλες κράτησης του τελικού χρήστη, που διοικούνται από εταιρίες ''GDS''
Ο παρακάτω πίνακας, καταγράφει τις ποικίλες πύλες που διοικούνται από εταιρείες *GDS*. Ο πελάτης μπορεί να δει τις κρατήσεις του που πραγματοποιούνται στην ίδια βάση δεδομένων του *GDS* ή στο ίδιο το σύστημα κράτησης θέσεων της αεροπορικής εταιρίας. Εάν η κράτηση πραγματοποιηθεί μέσω του *GDS*, συνήθως υπάρχουν δυο αναφορές κράτησης *(reservation references)*: η μια ονομάζεται "κωδικός εντοπισμού *GDS*" *(GDS locator code)* και η άλλη, η  πραγματική κράτηση *(actual reservation)* ή ο κωδικός *PNR* *(PNR number)*.

## Το μέλλον των συστημάτων ''GDS'' και εταιρίες
thumb|left|600px|Η ροή των πληρωμών, από τη ''Lufthansa'', αναφορικά με το προτιμώμενο-μοντέλο-ναύλων.
Στην ταξιδιωτική βιομηχανία, το *GDS* ξεκίνησε από  ένα παραδοσιακό κληρονομικό επιχειρηματικό μοντέλο, που υπήρξε να δια-λειτουργεί μεταξύ των προμηθευτών αεροπορικών εταιριών, κατά τις πρώτες ημέρες των ηλεκτρονικών συστημάτων κράτησης θέσεων της δεκαετίας του 1950. Πολλές προμηθεύτριες αεροπορικές εταιρίες (συμπεριλαμβανομένων των επιχειρηματιών προϋπολογισμού και της επικρατούσας τάσης - *budget and mainstream operators*) τώρα, έχουν υιοθετήσει την στρατηγική της “απ'ευθείας πώλησης” (*“direct selling”*) προς τους πελάτες τους χονδρικής και λιανικής (επιβάτες), με το να επενδύουν στις δικές τους κρατήσεις και απ'ευθείας-συστήματα διανομής *(direct-distribution systems)* επιπλέον της χρησιμοποίησης ενός ή περισσοτέρων συστημάτων *GDS*. Οι τεχνολογικές εξελίξεις σε αυτόν τον χώρο, διευκολύνουν έναν ευκολότερο τρόπο να για διασταυρώνουν τις πωλήσεις τους με τις συνεργαζόμενες αεροπορικές εταιρίες και μέσω γραφείων ταξιδίων, εξαλείφοντας την εξάρτηση με ένα αφοσιωμένο παγκόσμιο *GDS*, συνενωνόμενο μεταξύ των συστημάτων, αλλά καθιστώντας το δυσκολότερο για τους πελάτες, να συγκρίνουν τις τιμές, ανάμεσα στους ανταγωνιστές. Ορισμένοι ειδικοί, υποστηρίζουν ότι αυτές οι αλλαγές στα επιχειρηματικά μοντέλα, ενδέχεται να οδηγήσουν σε σταδιακή κατάργηση των *GDS* στο χώρο των αεροπορικών εταιριών, από το 2020. 

Ο Όμιλος *Lufthansa*, ανακοίνωσε τον Ιούνιο του 2015, ότι θα επιβάλλει πρόσθετη επιβάρυνση 16€, για κάθε κράτηση η οποία πραγματοποιείται μέσω ενός εξωτερικού *GDS*, παρά με τα δικά τους συστήματα. Δήλωσαν, ότι η επιλογή τους έγινε με βάση ότι τα έξοδα της χρήσης των εξωτερικών συστημάτων, ήταν αρκετές φορές υψηλότερα απ' ό,τι τα δικά τους. Αρκετές άλλες αεροπορικές εταιρίες, όπως οι *Air France-KLM* και *Emirates*, επίσης δήλωσαν, ότι θα ακολουθήσουν αυτή την εξέλιξη.

Ωστόσο, η ξενοδοχειακή καθώς και η βιομηχανία ενοικίασης αυτοκινήτων, συνεχίζουν να επωφελούνται από τα *GDS*, ιδιαίτερα, η χρησιμοποίηση του *GDS* στη διάθεση των αποθεμάτων της τελευταίας στιγμής, προκειμένου να αποφέρει πρόσθετα επιχειρησιακά έσοδα. Εδώ το *GDS*, είναι χρήσιμο να διευκολύνει τη παγκόσμια εμβέλεια, με τη χρήση του υφισταμένου δικτύου και το χαμηλό οριακό κόστος, συγκριτικά με τις συνδεδεμένες *(on-line)* κρατήσεις αεροπορικών θέσεων. Ορισμένες εταιρίες *GDS* είναι επίσης στη διαδικασία της επένδυσης και της ίδρυσης σημαντικής υπεράκτιας δυνατότητας *(significant offshore capability)*, σε μια προσπάθεια να μειώσουν το κόστος και να βελτιώσουν τα περιθώρια του κέρδους τους, για να εξυπηρετήσουν τους πελάτες τους, να φιλοξενήσουν άμεσα την αλλαγή των επιχειρηματικών μοντέλων.

## Δείτε επίσης
* Σύστημα κράτησης αεροπορικών θέσεων *([[ARS]]* ή *[[CRS]])*
* Σύστημα εξυπηρέτησης επιβατών *([[PSS]])*
* Σύστημα ελέγχου αναχώρησης *([[DCS]])*
* Μητρώο ονόματος επιβάτη *([[PNR]])*
* Εντοπιστής μητρώου *([[RLOC]])*
* Κωδικός ψευδοπόλης *([[PCC]])*
* *[[Timatic]]* *([[TIM]])*

## Σημειώσεις


### Υποσημειώσεις


## Παραπομπές


Κατηγορία:Τεχνολογία ταξιδιών